สังคมข่าวหุ้น
ดัชนี SET ปิดลบ 23.76 จุด มาที่ 1,653.03 จุด เปลี่ยนแปลง -1.42% มูลค่าการซื้อขายกว่า 1.06 แสนล้านบาท ระดับดัชนียังคงยืนเหนือแนวรับ 1,550 จุด 
ดัชนี SET ปิดลบ 23.76 จุด มาที่ 1,653.03 จุด เปลี่ยนแปลง -1.42% มูลค่าการซื้อขายกว่า 1.06 แสนล้านบาท ระดับดัชนียังคงยืนเหนือแนวรับ 1,550 จุด
6 ม.ค. 2565

*… ดัชนี SET ปิดลบ 23.76 จุด มาที่ 1,653.03 จุด เปลี่ยนแปลง -1.42% มูลค่าการซื้อขายกว่า 1.06 แสนล้านบาท ระดับดัชนียังคงยืนเหนือแนวรับด้านจิตวิทยา 1,550 จุด ทำให้วันนี้มีโอกาสปรับขึ้นทางเทคนิคได้บ้าง แต่ต้องลุ้นว่าตลาดหุ้นนิวยอร์กพลิกกลับมาเป็นบวกได้ด้วยนะ หรือไม่ก็หากยังลงต่อ ก็จะต้องไม่ร่วงแรงเหมือนวันก่อนหน้า …
*… กลุ่มหุ้นที่ต้องเลี่ยง แน่นอนว่าคือตัวที่ต่างชาติเข้ามาซื้อก่อนหน้านี้ แล้วราคาขึ้นมาจนใกล้เต็มมูลค่า หรือขึ้นมาเยอะมาก P/E สูง เช่น แบงก์บางตัว KBANK BBL SCB และกลุ่มไอซีที เช่น ADVANC INTUCH ส่วนกลุ่มหุ้นที่น่าเก็บคือราคายังแลกการ์ด แต่กลับร่วงลงมาตามหุ้นขนาดใหญ่ทั้งที่ตัวเองมีปัจจัยบวกเฉพาะตัวอยู่ เช่น TIDLOR และ EA หากราคาย่อตัวลงมา นักวิเคราะห์แนะนำ ทยอยสะสมได้ …
*… แต่หากวันนี้ดัชนี SET ปรับลงต่อ และหลุด 1,550 จุด มาอยู่บริเวณหรือต่ำกว่า 1,540 จุด แนะนำให้ลงไปกางมุ้งรอบริเวณ 1,600-1,610 จุด เลยน่าจะปลอดภัยกว่า และมีการประเมินว่าดัชนีไม่น่าหลุด 1,600 จุด แม้ว่าปัจจัยเรื่องโอมิครอนจะเริ่มรุนแรง เว้นแต่รัฐบาลประกาศล็อกดาวน์นั่นแหละ มีหุ้นอยู่ 2 ตัวแนะนำ คือตัวใครกับตัวมัน แต่คาดกันว่ารัฐบาลไม่น่าใช้วิธีการแบบนั้นแล้วล่ะ ไม่เช่นนั้นเศรษฐกิจลงลึกถึงก้นเหว กลับขึ้นมาลำบากแน่ ๆ …
*… หุ้น “กรุงเทพประกันชีวิต” BLA กำลังขึ้นหม้อมาก ๆ ราคาปิดบวกต่อเนื่องมา 4 วันรวด แต่ถ้าย้อนกลับไปดูตัวเลขราคาหุ้นช่วงต้นเดือนธันวาคม 2564 ที่ระดับ 29.00 บาท มาจนถึงวานนี้ปิด 40.50 บาท หรือในรอบประมาณ 1 เดือนกับอีก 5 วัน ราคาหุ้นขึ้นมาแล้ว 40% รับประเด็นบวกกับเรื่องดอกเบี้ยกลับมาอยู่ช่วงของขาขึ้น นักวิเคราะห์คาดว่ากำไรไตรมาส 4/2564 จะเพิ่มขึ้น 168% และแนวโน้มปี 2565 การเติบโตของกำไรยังเป็นตัวเลข 2 หลักอยู่ บล.เคทีบีเอสที ให้ราคาเป้าหมาย 42 บาท บล.กรุงศรี 41.00 บาท อัพไซด์อาจจะเหลือจำกัด ต้องไปลุ้นว่าหลังแจ้งงบฯ แล้ว โบรกฯ จะอัพเป้าหมายขึ้นหรือไม่ (มีโอกาสสูง) …
*… มีกลุ่มหุ้นที่จะต้องระวัง หรืออย่าเพิ่งเข้าลงทุน นั่นคือกลุ่มหุ้นที่กองทุน LTF เข้าไปลงทุน ซึ่งส่วนใหญ่อยู่ใน SET50 เพราะในเดือนนี้มีกองทุนที่จะหมดอายุ และต้องถูกขายออกมา คิดเป็นเม็ดเงินราว ๆ 1.5 หมื่นล้านบาท กองทุนต่าง ๆ จะค่อย ๆ ขาย หรือ “หยอด” ออกมานั่นแหละ เพราะต้องนำเงินไปคืนให้กับผู้ถือหุ้น และน่าจะทำให้เป็นแรงกดดันกับภาพรวมบ้าง เว้นแต่ต่างชาติหายตกใจจาก “เฟด” แล้ววกกลับมาซื้อ น่าจะพอช่วยประคองดัชนีไปได้ …
*… บมจ.เทิร์นคีย์ คอมมูนิเคชั่น เซอร์วิส (TKC) ไอพีโอตัวแรกของปีเสือ ล่าสุดกำหนดราคาเสนอขายหุ้น IPO จำนวน 78 ล้านหุ้น ที่ราคา 18.00 บาท/หุ้น เปิดให้จองซื้อในวันที่ 7, 10-11 ม.ค. 2565 และคาดว่าจะนำหุ้นเข้าซื้อขายในตลาดหลักทรัพย์แห่งประเทศไทย (SET) ในวันที่ 17 ม.ค. 2565 ในหมวดเทคโนโลยีสารสนเทศและการสื่อสารอุตสาหกรรม มี บล.คิงส์ฟอร์ด เป็นผู้จัดการการจัดจำหน่ายและรับประกันการจำหน่าย ส่วนราคา IPO หุ้นละ 18.00 บาท เป็นระดับเหมาะสม คิดเป็นอัตราส่วนราคาต่อกำไรสุทธิ (P/E) เท่ากับ 17.54 เท่า …
*… มีข่าวว่า “ดุสิตธานี” DUSIT เซ็นสัญญาเข้าไปรับจ้างบริหารโรงแรมอพาร์ตเมนต์แห่งหนึ่งที่ประเทศรีลังกา ชื่อประมาณว่า “ดุสิตธานีศรีลังกา” สัญญาบริหารราว ๆ 20 ปี แต่โรงแรมอพาร์ตเมนต์แห่งนี้ยังไม่ทันจะสร้างเสร็จ กลับมีข่าวลือออกมาว่าเกิดการทุจริตขึ้นในกลุ่มผู้ถือหุ้น (ไม่ได้เกี่ยวกับ DUSIT) ทำให้การสร้างโรงแรมค้างเติ่ง ไม่คืบหน้ามาหลายเดือน จนกลุ่มนักธุรกิจที่เข้าไปจองซื้อไว้ จ่ายเงินแล้ว พากันปวดหัว พยายามศึกษาข้อกฎหมายของที่นั่นว่าทำยังไงได้บ้าง แต่เห็นว่ากลุ่มนักธุรกิจที่เข้าไปซื้อก็เพราะชื่อ “ดุสิตธานี”